section_heading: Biografija
paragraph_text: Aleksej Mihajlovič Bonč-Brujevič se rodio 1916. u Tveru, u porodici jednog od pionira ruske radiotehnike, Mihaila Aleksandroviča. Od 1932. je radio u laboratoriju Lenjingradskog fizičko-tehničkog instituta. Završio je Lenjingradski politehnički institut 1939. godine i započeo studij na fizičko-tehničkom institutu. Od 1939. do 1946. Aleksej je bio u Oružanim snagama, učesnik je Velikog domovinskog rata (ruski: Великая Отечественная война). Nakon demobiliziranja 1946. sudjeluje u istraživanju atomske energije.